Os griegos de l'Imperio Román d'Orient perdioron muitos territorios quan as invasions d'avaros y eslavos. L'emperador Mauricio I a zaguers d'o sieglo VI prebó una contraofensiva més allá d'o río Danubio ta forachitar a los eslavos ya establius en os Balcans, pero a penetración d'os eslavos ya yera irreversible y os eslavos s'establiban ya tan a lo sud como Macedonia y Salonica enta l'anyo 600, y mesmo aprendeban tecnicas de piratería y saqueyo navals a bordo de monoxilos. A campanya de l'anyo 601 de Mauricio estió un fracaso y fue enchaquia d'a suya caita.